Hivatalos Lap L 168 , 05/07/2003 o. 0010 - 0012



A Bizottság 1204/2003/EK rendelete (2003. július 4.) az 1107/96/EK rendelet mellékletében szereplő három elnevezés termékleírásának módosításáról (Roncal, Noix de Grenoble és Caciocavallo Silano) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb a 806/2003/EK rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2], és különösen annak 9. cikkére, mivel: (1) A 2081/92/EGK rendelet 9. cikkével összhangban a spanyol hatóságok a legutóbb a 828/2003/EK rendelettel módosított [3], a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló, 1996. június 12-i 1107/96/EK bizottsági rendelettel [4] oltalom alatt álló eredetmegjelölésként bejegyzett "Roncal" elnevezés tekintetében kérték a termékleírás és az előállítási mód módosítását. (2) A 2081/92/EGK rendelet 9. cikkével összhangban Franciaország az 1107/96/EK bizottsági rendelettel oltalom alatt álló eredetmegjelölésként bejegyzett "Noix de Grenoble" elnevezés tekintetében kérte a termékleírás, az előállítási mód, a címkézés és a nemzeti előírások módosítását. (3) A 2081/92/EGK rendelet 9. cikkével összhangban Olaszország az 1107/96/EK bizottsági rendelettel oltalom alatt álló eredetmegjelölésként bejegyzett "Caciocavallo Silano" elnevezés tekintetében kérte a termékleírás, a földrajzi terület, az előállítási mód, a címkézés és a nemzeti előírások módosítását. (4) E három módosítási kérelem megvizsgálását követően az a döntés született, hogy az érintett módosítások nem kis jelentőségűek. (5) A 2081/92/EGK rendelet 9. cikkében megállapított eljárással összhangban, és mivel a módosítások nem kis jelentőségűek, a 6. cikk eljárását kell értelemszerűen alkalmazni. (6) Az a döntés született, hogy ebben az esetben a módosítások megfelelnek a 2081/92/EGK rendeletnek. A leírással kapcsolatban kérelmezett módosítások fő pontjainak az Európai Unió Hivatalos Lapjában [5] való kihirdetését követően nem érkezett a Bizottsághoz a rendelet 7. cikke szerinti kifogási nyilatkozat. (7) Következésképpen e módosításokat be kell jegyezni és azokat közzé kell tenni az Európai Unió Hivatalos Lapjában, ELFOGADTA EZT A RENDELETET: 1. cikk Az e rendelet mellékletében meghatározott módosításokat a Bizottság a 2081/92/EGK rendelet 6. cikkének (4) bekezdésével összhangban bejegyzi és közzéteszi. 2. cikk Ez a rendelet az Európai Unió Hivatalos Lapjában való kihirdetését követő 20. napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2003. július 4-én. a Bizottság részéről Franz Fischler a Bizottság tagja [1] HL L 122., 2003.5.16., 1. o. [2] HL L 208., 1992.7.24., 1. o. [3] HL L 120., 2003.5.15., 3. o. [4] HL L 148., 1996.6.21., 1. o. [5] HL C 210., 2002.9.4., 10. o. (Roncal).HL C 206., 2002.8.30., 2. o. (Noix de Grenoble).HL C 203., 2002.8.27., 2. o. (Caciocavallo Silano). -------------------------------------------------- MELLÉKLET SPANYOLORSZÁG Roncal - Leírás: az alábbi helyett: "A "Rasa" és "Lacha" fajtájú juhok tejéből készült préselt sajt, amely nem tartalmaz kolosztrumot vagy olyan gyógyszerkészítményt, amely befolyásolja a sajt elkészítését, érését vagy tartósítását." ez olvasandó: "A "Rasa"; és "Lacha"; fajtájú és az F1 Lacha × Milchschaf keresztezett fajtához tartozó juhok tejéből készült préselt sajt, amely nem tartalmaz kolosztrumot vagy olyan gyógyszerkészítményt, amely befolyásolja a sajt elkészítését, érését vagy tartósítását."; az alábbi helyett: "… a végtermék zsírtartalma (zsír/teljes szárazanyag-tartalom) több mint 50 %." ez olvasandó: "… a végtermék zsírtartalma (zsír/teljes szárazanyag-tartalom) több mint 45 %."; az alábbi helyett: "A sajt fiziko-kémiai tulajdonságai a következők:" +++++ TIFF +++++ ez olvasandó: "A sajt fiziko-kémiai tulajdonságai a következők:"; +++++ TIFF +++++ - Előállítási mód: az alábbi helyett: "A tej koagulációja kellő mennyiségű természetes oltóenzim segítségével történik a legalább egy óráig tartó koaguláció biztosítása érdekében." ez olvasandó: "A tej koagulációja kellő mennyiségű természetes oltóenzim segítségével történik a legfeljebb egy óráig tartó koaguláció biztosítása érdekében."; az alábbi helyett: "Az alvadék hőmérséklete 32 °C és 37 °C között marad koaguláció, darabolás és szárítás közben." ez olvasandó: "Az alvadék hőmérséklete 30°C és 37°C között marad koaguláció, darabolás és szárítás közben." FRANCIAORSZÁG Noix de Grenoble - Leírás: A diószemek minimális átmérőjének változása 27-ről 28 mm-re (az ENSZ/EGK nemzetközi szabványnak megfelelően). - Előállítási mód: A háromévenkénti metszés bevezetése. Öntözési módszerek bevezetése. A szüretelés kezdő napjának megváltozása, amelyet most prefektusi rendelettel állapítanak meg, és már nem mindig szeptember 20. A fákra vonatkozóan a legkisebb terület és térköz bevezetése. - Címkézés: Pontosabb címkézési követelmények bevezetése: kötelező feltüntetni a megnevezést, a "friss dió" vagy "száraz dió" leírást a megnevezés esetében használtnál nem nagyobb betűmérettel, az "appellation d'origine contrôlée" vagy "AOC" szöveget és az uniós matricát, mindezt a karton azonos oldalán, kitörölhetetlen, tökéletesen olvasható és látható betűkkel. - Nemzeti előírások: Az "1938. június 17-i törvényerejű rendelet" szöveg helyébe "A "Noix de Grenoble" bejegyzett eredetmegjelölésről szóló rendelet" szöveg lép. OLASZORSZÁG Caciocavallo Silano - Leírás: Különösen azt állapítják meg, hogy a "Caciocavallo Silano" előállítására használt tehéntejnek nyersnek kell lennie, vagy azt szükség esetén 30 másodpercre 58 °C-ig kell hevíteni, és annak a sajt előállítását megelőző két nap alatti legfeljebb négy egymást követő fejésből kell származnia. - Földrajzi terület: Kiegészül az újonnan létrehozott Crotone és Vibo Valentia tartományokkal. Az OEM előállításának e két tartományban fekvő területe Catanzaro tartomány részeként már szerepelt a leírásban. Emellett kiegészült a földrajzi területen található megadott tartományokon belüli és azokkal határos számos olyan körzettel, ahol bizonyítottan hagyományosan foglalkoznak a "Caciocavallo Silano" sajt előállításával. - Előállítási mód: A termék organoleptikus jellemzőinek megtartása érdekében megengedett a tejével azonos gyártóüzemben készített természetes savó oltóanyag használata. A minimális érési időtartam 30 napra növekedett a sajt minőségének biztosítása érdekében. Emellett a sajt felületét színtelen, átlátszó, a héj színét nem befolyásoló felületkezelésnek lehet alávetni. A kezelés nem rontja a sajt különleges tulajdonságait vagy minőségét, hanem jelentősen növeli annak eltarthatóságát azáltal, hogy véd a héjon lévő élesztő és/vagy penész által okozta kártól. - Címkézés: Az OEM-en szerepelnie kell a Consorzio di tutela formaggio Caciocavallo Silano (társulás a Caciocavallo Silano sajt védelmére) által az ellenőrzési rendszer alá tartozó valamennyi gyártónak kiadott hőbélyegzős azonosító számnak, amely lehetővé teszi valamennyi értékesített OEM termék nyomon követését. Emellett meghatározták a jelzés színét és módosították magát a jelet, hogy az OEM embléma jobban látható és könnyebben azonosítható legyen. - Nemzeti előírások: A 2081/92/EGK rendelet elfogadása előtt hatályban lévő nemzeti szabályozásra való hivatkozásokat el kell hagyni. --------------------------------------------------